CELEX: 32011D0827
Language: lt
Date: 2011-11-30 00:00:00
Title: 2011/827/ES: 2011 m. lapkričio 30 d. Tarybos įgyvendinimo sprendimas, kuriuo iš dalies keičiamas Įgyvendinimo sprendimas 2011/77/ES dėl Sąjungos finansinės pagalbos suteikimo Airijai

13.12.2011   
            
            
               LT
            
            
               Europos Sąjungos oficialusis leidinys
            
            
               L 329/7
            
         TARYBOS ĮGYVENDINIMO SPRENDIMAS
   2011 m. lapkričio 30 d.
   kuriuo iš dalies keičiamas Įgyvendinimo sprendimas 2011/77/ES dėl Sąjungos finansinės pagalbos suteikimo Airijai
   (2011/827/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. gegužės 11 d. Tarybos reglamentą (ES) Nr. 407/2010, kuriuo nustatoma Europos finansinės padėties stabilizavimo priemonė (1), ypač į jo 3 straipsnio 2 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Airijos prašymu Taryba jai suteikė finansinę pagalbą (Įgyvendinimo sprendimas 2011/77/ES (2)) remiant griežtą ekonomikos ir finansų reformų programą, kuria siekiama atkurti pasitikėjimą, sudaryti sąlygas tvariam ekonomikos augimui atkurti ir apsaugoti Airijos, euro zonos ir Sąjungos finansinį stabilumą;
            
         
               (2)
            
            
               pagal Įgyvendinimo sprendimo 2011/77/ES 3 straipsnio 9 dalį Komisija kartu su Tarptautiniu valiutos fondu ir su Europos Centriniu Banku (ECB) ketvirtą kartą peržiūrėjo Airijos valdžios institucijų pažangą įgyvendinant sutartas priemones, taip pat tų priemonių veiksmingumą ir ekonominį bei socialinį poveikį;
            
         
               (3)
            
            
               toliau įgyvendinant įsipareigojimų valdymo ciklus ir gavus pajamų užbaigus apsidraudimo sutartis, siejamas su subordinuotosios skolos priemonėmis, „Bank of Ireland“ neįvykdytas kapitalo reikalavimas sumažėjo nuo 500 mln. EUR iki 350 mln. EUR;
            
         
               (4)
            
            
               Airijos valdžios institucijos paprašė iki 2012 m. antrojo ketvirčio pabaigos nukelti terminą kredito unijų sektoriaus reguliavimo sistemai stiprinti skirtiems teisės aktams parengti, kad būtų galima atlikti išsamias konsultacijas su suinteresuotosiomis šalimis. Tuo tarpu valdžios institucijos spręs didžiausius sunkumus patiriančių kredito unijų problemas kartu saugodamos indėlius, kad būtų užtikrintas finansinis stabilumas;
            
         
               (5)
            
            
               Airijos valdžios institucijos paprašė iki 2012 m. pirmojo ketvirčio pabaigos nukelti terminą numatytam fiskalinės atsakomybės teisės aktui, kuriuo bus priimti naujausi Stabilumo ir augimo pakto patobulinimai, parengti, kad būtų galima atlikti išsamias konsultacijas su suinteresuotosiomis šalimis;
            
         
               (6)
            
            
               atsižvelgiant į šiuos pokyčius ir aplinkybes, reikėtų iš dalies pakeisti Įgyvendinimo sprendimą 2011/77/ES,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2011/77/ES 3 straipsnis iš dalies keičiamas taip:
   
               1)
            
            
               7 dalies g punktas pakeičiamas taip:
               
                           „g)
                        
                        
                           vietos bankų kapitalo restruktūrizavimas iki 2011 m. liepos mėn. pabaigos (pritaikius atitinkamą koregavimą dėl numatomo „Irish Life & Permanent“ ir „Bank of Ireland“ turto pardavimo ir įsipareigojimų valdymo ciklų) pagal 2011 m. peržiūros dėl riziką ribojančio likvidumo vertinimo (angl. Prudential Liquidity Assessment Review, PLAR) ir peržiūros dėl riziką ribojančio kapitalo vertinimo (angl. Prudential Capital Assessment Review, PCAR) išvadas, kurias 2011 m. kovo 31 d. paskelbė Airijos centrinis bankas. Siekiant užtikrinti tolesnį naštos pasidalijimą, galutinė 0,35 mlrd. EUR suma „Bank of Ireland“ kapitalui restruktūrizuoti bus skirta iki 2011 m. pabaigos, o visi tolesni „Irish Life & Permanent“ kapitalo restruktūrizavimo veiksmai bus užbaigti pardavus draudimo veiklą;“;
                        
                     
         
               2)
            
            
               7 dalies e ir p punktai išbraukiami;
            
         
               3)
            
            
               8 dalis papildoma šiais punktais:
               
                           „d)
                        
                        
                           teisės akto pateikimas Oireachtas, siekiant padėti kredito unijoms stiprinant reguliavimo sistemą, įskaitant veiksmingesnius valdymo ir reguliavimo reikalavimus;
                        
                     
                           e)
                        
                        
                           priemonių, kuriomis stiprinama patikima biudžeto strategija ir griežtinama biudžeto sistema, priėmimas. Airija priima ir įgyvendina fiskalinę taisyklę, kad bet kokios papildomos neplanuotos pajamos 2011–2015 m. bus skiriamos deficitui ir skolai mažinti. Airija pateikia Fiskalinės atsakomybės teisės aktą, kuriame numatyta vidutinės trukmės biudžeto sistema, pagal kurią kiekvienoje srityje nustatomos privalomos daugiametės viršutinės išlaidų ribos, fiskalinės taisyklės ir užtikrinamas Patariamosios biudžeto tarybos nepriklausomumas. Tai daroma atsižvelgiant į patikslintas Sąjungos lygmens ekonomikos valdymo reformas ir remiantis jau vykdomomis reformomis.“
                        
                     
         2 straipsnis
   Šis sprendimas skirtas Airijai.
   3 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Briuselyje 2011 m. lapkričio 30 d.
      
         
            Tarybos vardu
         
         
            Pirmininkas
         
         J. VINCENT-ROSTOWSKI
      
   
   
      (1)  OL L 118, 2010 5 12, p. 1.
   
      (2)  OL L 30, 2011 2 4, p. 34.